Shakalo
Shakalo esas la komuna nomo di 3 speci di animali de la genero Canis qui vivas en Europa, Azia e precipue en Afrika:
 Orea shakalo, Canis aureus
 Strioza latero shakalo, Canis adustus
 Shakalo di nigra dorso, Canis mesomelas
La vorto shakalo havas origino en Sanskrita vorto sṛgālaḥ, signifikante "la ululanta".

Shakali povas juntar en mikra grupi, ma kustume chasas sole. La viv-esperajo dil animali esas 6 yari. La nutrivo di shakali konsistas ek mikra animali (rati, kunikli, musareni, uceli) e frukti.

Anciena Egiptiana deo Anubis reprezentesas kom homo kun kapo di shakalo. Nune, shakali esas animali ofte videbla en Afrikana nacionala parki.

Simila speco en Amerika nomizesas koyoto.

Kanido